Diari Oficial de la Generalitat Valenciana


Sumari del DOGV 6656, del 22-11-2011 (2011/11006)

DECRET 172/2011, de 18 de novembre, del Consell, pel qual s'autoritza la implantació d'ensenyaments universitaris oficials de màster en la Universitat d'Alacant.
-----------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11261


Data del document
:   18-11-2011

Organisme emissor
:   Conselleria d'Educació, Formació i Ocupació

Tipus de document
:   Decret

Correcció d'errades

 Descriptors 

:   * Universitat d'Alacant
    * centre d'ensenyament
    * universitat
    * legislació
    * ensenyament superior

DECRET 172/2011, de 18 de novembre, del Consell, pel qual s'autoritza la implantació d'ensenyaments universitaris oficials de màster en la Universitat d'Alacant. [2011/11160]  
La Universitat d'Alacant ha sol·licitat autorització per a impartir els ensenyaments universitaris oficials conduents als títols de Màster Universitari en Arqueologia Professional i Gestió Integral del Patrimoni; en Arquitectura i Urbanisme Sostenible; en Automàtica i Robòtica; en Biodiversitat; en Biomedicina; en Biotecnologia per a la Salut i la Sostenibilitat; en Ciències de Materials; en Ciències de la Infermeria; en Dret Ambiental i de Sostenibilitat; en Desplegament d'Aplicacions i Servicis Web; en Desenrotllament Local i Innovació Territorial; en Direcció i Planificació del Turisme; en Economia Aplicada; en Economia Quantitativa; en Espanyol i Anglés com a Segones Llengües, Llengües Estrangeres; en Estudis Literaris; en Gestió de l'Edificació; en Gestió Sostenible i Tecnologies de l'Aigua; en Gestió i Restauració del Medi Natural; en Anglés i Espanyol per a Fins Específics i Empresarials; en Optometria Clínica i Visió; en Planificació i Gestió de Riscos Naturals; en Química Mèdica; en Traducció Institucional; en Anàlisi i Gestió d'Ecosistemes Mediterranis; en Assessorament Lingüístic i Cultura Literària: Aplicacions al Context Valencià; en Cooperació al Desenrotllament; en Integració Regional; en Nanociencia i Nanotecnologia Molecular; i en Sistema de Justícia Penal.   
  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua sessió de 6 d'abril de 2011.  
Per mitjà de resolucions del Consell d'Universitats s'han verificat els respectius plans d'estudis de les ensenyances sol·licitades.  
L'Agència Valenciana d'Avaluació i Prospectiva ha emés els corresponents informes favorables.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 18 de novembre de 2011,  
  
  
DECRETE  
  
Article 1. Autorització d'ensenyances  
S'autoritza a la Universitat d'Alacant la implantació, en el curs 2010-2011, dels ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el registre i els seus efectes  
De la present autorització s'informarà al Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
Article 3. Renovació de la verificació i acreditació dels títols  
Abans del transcurs de quatre anys, a comptar de la data de la seua verificació inicial o des de la seua última acreditació, els títols universitaris oficials de Màster hauran d'haver renovat la seua acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció donada pel Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignats a l'esmentada conselleria, i, en tot cas, haurà de ser atés aquell amb els mitjans personals i materials de la universitat.  
  
Segona. Facultats d'aplicació i execució  
Es faculta el conseller d'Educació, Formació i Ocupació per a l'aplicació i execució del present decret.  
  
Alacant, 18 de novembre de 2011  
  
El president de la Generalitat  
ALBERTO FABRA PART  
  
El conseller d'Educació, Formació I Ocupació  
JOSÉ CISCAR BOLUFER  
  
  
ANNEX  
  
MÀSTERS DE LA UNIVERSITAT D'ALACANT  
CURS 2010-2011  
  
1. Màster universitari en Arqueologia Professional i Gestió Integral del Patrimoni.  
2. Màster universitari en Arquitectura i Urbanisme Sostenible.  
3. Màster universitari en Automàtica i Robòtica.  
4. Màster universitari en Biodiversitat.  
5. Màster universitari en Biomedicina.  
6. Màster universitari en Biotecnologia per a la Salut i la Sostenibilitat.  
7. Màster universitari en Ciències de Materials.  
8. Màster universitari en Ciències de la Infermeria.  
9. Màster universitari en Dret Ambiental i de Sostenibilitat.  
10. Màster universitari en Desplegament d'Aplicacions i Servicis Web.  
11. Màster universitari en Desenrotllament Local i Innovació Territorial.  
12. Màster universitari en Direcció i Planificació del Turisme.  
13. Màster universitari en Economia Aplicada.  
14. Màster universitari en Economia Quantitativa.  
15. Màster universitari en Espanyol i Anglés com a Segones Llengües, Llengües Estrangeres.  
16. Màster universitari en Estudis Literaris.  
17. Màster universitari en Gestió de l'Edificació.  
18. Màster universitari en Gestió Sostenible i Tecnologies de l'Aigua.  
19. Màster universitari en Gestió i Restauració del Medi Natural.  
  
20. Màster universitari en Anglés i Espanyol per a Fins Específics i Empresarials.  
21. Màster universitari en Optometria Clínica i Visió.  
22. Màster universitari en Planificació i Gestió de Riscos Naturals.  
  
23. Màster universitari en Química Mèdica.  
24. Màster universitari en Traducció Institucional.  
  
Interuniversitaris  
  
25. Màster Universitari en Anàlisi i Gestió d'Ecosistemes Mediterranis, per la Universitat d'Alacant (coordinadora) i la Universitat Miguel Hernández d'Elx.  
26. Màster Universitari en Assessorament Lingüístic i Cultura Literària. Aplicacions al Context Valencià, per la Universitat de València-Estudi General (coordinadora) i la Universitat d'Alacant.  
27. Màster Universitari en Cooperació al Desenrotllament, per la Universitat de València-Estudi General (coordinadora), la Universitat Jaume I de Castelló, la Universitat d'Alacant, la Universitat Miguel Hernández d'Elx i la Universitat Politècnica de València.  
28. Màster Universitari en Integració Regional, per la Universitat d'Alcalá de Henares (coordinadora), la Universitat d'Alacant i la Universitat Miguel Hernández d'Elx.  
29. Màster Universitari en Nanociencia i Nanotecnologia Molecular, per la Universitat de València-Estudi General (coordinadora), la Universitat Jaume I de Castelló, la Universitat Autònoma de Madrid, la Universitat d'Alacant, la Universitat de Valladolid i la Universitat de Castella-La Manxa.  
30. Màster Universitari en Sistema de Justícia Penal, per la Universitat de Lleida (coordinadora), la Universitat Rovira i Virgili, la Universitat Jaume I de Castelló i la Universitat d'Alacant.